Diari Oficial de la Generalitat Valenciana


Sumari del DOGV 5555, del 13-07-2007 (2007/9225)

RESOLUCIÓ d'11 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del conveni de col·laboració entre l'Instituto de la Juventud i l 'Institut Valencià de la Joventut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5555

Data del DOGV
:   13-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9225


Data del document
:   01-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * administració central
    * jove

RESOLUCIÓ d'11 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del conveni de col·laboració entre l'Instituto de la Juventud i l 'Institut Valencià de la Joventut. [2007/9225]  
Subscrit, després de la tramitació prèvia reglamentària, entre l'Instituto de la Juventud i l'Institut Valencià de la Joventut, el 4 de juny de 2007, un Conveni de col·laboració, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0924/2007, i que figura com a annex d'esta resolució.  
València, 11 de juliol de 2007.- El director general de Relacions amb les Corts i Secretariat del Consell: Ángel Mompó Romero  
CONVENI DE COL·LABORACIÓ ENTRE EL INSTITUTO DE LA JOVENTUT I L'INSTITUT VALENCIÀ DE LA JOVENTUT  
   
Madrid, 4 de juny de 2007  
REUNITS  
D'una banda, la senyora Leire Iglesias Santiago, directora general de l'Instituto de la Juventud (INJUVE), nomenada per Reial Decret 984/2004 de 30 d'abril, que actua en nom i representació de l'administració General de l'Estat ?Instituto de la Juventud?, per les facultats que li atorga la Disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció que li dóna l'article segon de la Llei 4/1999, de 13 de gener.  
I d'una altra, el senyor Marcos Alós Cia, com a director general de l'Institut Valencià de la Joventut (IVAJ), en nom i representació del qual actua, de conformitat amb les competències que li concedeix la Llei 4/1989, de 26 de juny, en la redacció donada per la Llei 14/1997 de la Generalitat Valenciana, de Mesures de gestió administrativa, financeres i d'organització i autoritzat per Acord del Consell adoptat en la seua reunió d'1 de juny de 2007   
Ambdues parts es reconeixen mútua capacitat per a obligar-se i convindre i  
EXPOSEN  
1. Que la Comunitat Valenciana, té competències en matèria de joventut, de conformitat amb l'article 49.25 de la seua Estatut d'Autonomía, en la redacció donada per la Llei 1/2006, de 10 d'abril, de Reforma de la Llei Orgànica 5/1982 d'1 de juliol, i que en virtut de la Llei 4/89, de creació de l'Institut Valencià de la Joventut, l'IVAJ té encomanada l'execució i coordinació de la política de joventut en la Comunitat Valenciana.  
2. Que la Constitució Espanyola en l'article 48, ordena als poders públics que promoguen «les condicions per a la participació lliure i eficaç de la joventut en el desenvolupament polític, social, econòmic i cultural», i que és reiterada la doctrina del Tribunal Constitucional que habilita a l'administració General de l'Estat per a l'exercici de les seues pròpies competències sectorials en la mesura que puguen ser utilitzades per a la promoció de la joventut.  
Per la seua banda, el Reial Decret 486/2005 de 4 de maig, pel qual s'aprova l'Estatut de l'organisme autònom INJUVE, determina entre els fins que té atribuïts, el desplegament de les condicions socials i polítiques necessàries per a l'emancipació dels i les jóvens i en general, l'execució de les polítiques del departament respecte de la joventut, mitjançant la col·laboració amb altres departaments ministerials i la resta d'administracions públiques les activitats de les quals incidisquen en este sector de població.  
3. Des dels fonaments expressats en els numerals precedents, l'Institut Valencià de la Joventut (IVAJ) i l'INJUVE coincideixen que és d'interés per a ambdós la realització de programes de foment de la participació a què es refereix l'article 48, ja esmentat, de la Constitució i centra la seua atenció en el desenvolupament social, en el foment dels valors personals i de convivència social, en l'exercici dels valors democràtics, en la promoció i desenvolupament cultural de la joventut i, en general, en tot el que afecte la millora de la qualitat de vida dels i les jóvens.  
4. Per tot el que s'ha exposat, i de conformitat amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, ambdues parts acorden subscriure el present Conveni de col·laboració que es regirà per les següents   
CLÀUSULES  
Primera  
L'objecte d'este Conveni és la col·laboració entre l'INJUVE, organisme autònom adscrit al Ministeri de Treball i Assumptes Socials i la Generalitat Valenciana, a través de l'Institut Valencià de la Joventut, per a la promoció de la igualtat d'oportunitats dels i de les jóvens, mitjançant el desplegament de programes.  
Segona  
Per al compliment de l'objecte establit en la clàusula anterior, s'exerciran activitats i actuacions concertades amb comunitats autònomes, que siguen susceptibles de ser incloses en els programes que s'especifiquen a continuació:  
- Programa sobre emancipació.   
Dirigit a facilitar l'emancipació dels i les jóvens mitjançant l'accés a l'ocupació i a l'habitatge.  
- Programa sobre hàbits de vida saludable.  
Dirigit a establir mesures tendents a generar actituds de vida saludable i de prevenció davant dels riscs contra la salut, i també de respecte al medi ambient.  
- Programa de cultura i oci i temps lliure.   
Dirigit a contribuir perquè es faça efectiu entre els i les jóvens el gaudi dels valors culturals, de l'oci i de la comunicació cultural.  
- Programa sobre convivència i diversitat.  
Dirigit a promoure la convivència entre els i les jóvens mitjançant actuacions que fomenten l'educació en valors, la interculturalitat i el respecte a la diversitat.  
- Programa de participació, voluntariat i associacionisme.  
Dirigit a fomentar la participació de la joventut en les estructures de voluntariat, de cooperació al desenvolupament i d'associacionisme a través del suport a iniciatives de participació en què es canalitzen les seues inquietuds socials, culturals, artístiques i educatives, així com a potenciar actituds de tolerància i rebuig de la violència i el racisme.  
- Programa d'informació i noves tecnologies.  
Dirigit a fomentar els sistemes d'informació, així com, a la creació d'espais juvenils per a la informació, l'assessorament i l'ús de les tecnologies de la informació i la comunicació pels i les jóvens.  
- Programa de cooperació en matèria de joventut en el marc dels acords bilaterals entre espanya i altres països.  
Dirigit a propiciar la realització d'activitats d'efecte multiplicador (seminaris, experiències pilot i reunions de treball) entre dirigents i líders d'organitzacions juvenils i tècnics i responsables de les administracions públiques (central, autonòmica i local) d'Espanya que treballen amb jóvens i els seus homòlegs d'altres països amb què hi ha programes de cooperació bilateral en matèria de joventut.  
Tercera  
1. Dels programes referits en la clàusula anterior ambdós parts es proposen realitzar, mitjançant la subscripció del present Conveni, les actuacions i activitats que se citen a continuació, a l'efecte de les quals, dissenyaran conjuntament el contingut i les línies generals de desenvolupament de:  
- Programes d'emancipació: ocupa-ció i habitatge jove:  
1. Nou oficines d'emancipació jove d'àmbit comarcal on es desenvoluparan accions entorn a l'ocupació i l'habitatge jove.  
En l'àrea d'ocupació d'estes oficines d'emancipació les actuacions, amb caràcter de mínims, que s'hauran de realitzar seran les següents:  
a. Orientació professional i sociolaboral per a jóvens a la recerca d'ocupació.  
b. Orientació a la formació sociolaboral per a jóvens.  
c. Assessoria per a la posada en pràctica d'idees emprenedores i projectes empresarials per a jóvens.  
En l'àrea de vivenda les actuacions, amb caràcter de mínims, que s'hauran de realitzar seran les següents:  
a. Informació i orientació per a l'accés a l'habitatge.  
b. Assessorament econòmic, jurídic u constructiu per a l'accés a l'habitatge.  
2. Creació d'Empreses Jóvens. Servici d'assessorament i formació de jóvens emprenedors menors de 30 anys.  
3. Jovempleo, Centre d'assessorament i promoció laboral a través d'activitats preocupacionals i servicis de busca d'ocupació, ubicada a Sagunt.  
4. Habitatge Jove, Informació i assessorament relacionats amb la compra o lloguer d'habitatge.  
- Programa sobre hàbits de vida saludable:  
1. Telèfon Jove de la Salut. Atenció per personal especialitzat i manteniment de la línia telefònica en matèria de sexualitat i trastorns alimentaris.  
- Programa sobre convivència i diversitat:  
1. Jornades d'Animació i Gestió de conflictes, per a monitors i animadors juvenils.  
- Programes de participació, voluntariat i associacionisme:  
1. Camps de Treball. Activitat amb un grup de jóvens de diverses procedències per al desenvolupament d'un projecte social.  
2. Eurocursos. Beques per a cursos d'idiomes en la UE.  
3. Beques per a l'aprenentatge d'idiomes per a jóvens treballadors.  
- Programa de cooperació bilateral:  
1. Dues trobades dirigides a responsables i tècnics de joventut d'Espanya i Itàlia.  
2. Sense perjuí de les aportacions econòmiques previstes en els apartats 1 i 2 de la clàusula quarta, les parts contribuiran a l'execució de les activitats i actuacions dels esmentats programes amb la infraestructura, recursos humans i activitats següents:  
a) L'INJUVE:  
- Participar en el disseny de les activitats incloses en els programes a què es refereix la clàusula tercera, a través dels servicis tècnics del propi Institut.  
- Assistència tècnica sobre la metodologia a utilitzar en la realització de les activitats integrants del programa objecte del Conveni i en el seguiment i l'avaluació del resultat.  
b) L'IVAJ:  
- Aportar el personal directiu i monitors especialitzats que es requereixen per a l'organització i execució de cada una de les activitats.  
- Aportar els mitjans materials i les infraestructures per al desenvolupament de les actuacions.  
- Facilitar a l'INJUVE la informació necessària per a l'avaluació i seguiment del desenvolupament de les actuacions objecte d'este Conveni.  
Quarta  
L'INJUVE i l'Institut Valencià de la Joventut es comprometen a cofinançar les activitats i actuacions dels programes objecte del present Conveni, en els termes següents:  
1. L'INJUVE contribuirà a finançar estos programes a càrrec dels seus crèdits pressupostaris disponibles, del Programa 232A, Concepte 450, per un import de dos-cents sis mil huit-cents noranta-un euros amb huitanta-quatre cèntims/ (206.891,84?), distribuïts entre els Programes següents:  
- Programes d'emancipació Jove 82.756,73 €  
- Programa sobre hàbits de vida saludable .8.241,90 €  
- Programa sobre convivència i diversitat 1.458,32 €  
- Programes de participació, voluntariat i associacionisme 107.906,89 €  
- Programa de cooperació bilateral 6.528,00 €  
L'INJUVE transferirà a l'IVAJ la quantitat assenyalada de la forma següent:  
El setanta-cinc per cent d'eixa quantitat a la firma del Conveni i la resta una vegada complides les obligacions establides en el paràgraf penúltim de l'apartat següent.  
2. La Generalitat, a través de l'Institut Valencià de la Joventut contribuirà a finançar estos programes a càrrec del Capítol II del Pressupost de Gastos de l'IVAJ per a l'exercici 2007, per un import de dos milions sis-cents quaranta-huit mil cent quaranta-cinc euros amb seixanta-cinc cèntims (2.648.145,65?), distribuïts entre els Programes següents:  
- Programes d'emancipació Jove 1.045.369,31 €  
- Programa sobre hàbits de vida saludable 112.583,34 €  
- Programa sobre convivència i diversitat 11.000,00 €  
- Programes de participació, voluntariat i associacionisme 1.479.193,00 €  
3. L'IVAJ trametrà a l'INJUVE una Memòria trimestral, referida necessàriament al Programa d'Emancipació Jove, així com una Memòria anual referida a la resta dels programes, justificatives d'allò que s'ha estipulat en la Clàusula Tercera, apartat 2.b).  
Els models per a emplenar la memòria s'adjunten com annexos I i II al present Conveni.  
El termini per a l'enviament d'estos documents serà dins del mes següent a la conclusió de cada un dels períodes de referència.  
El compliment d'este compromís serà condició necessària per a la firma del Conveni en exercicis posteriors.  
Igualment, l'IVAJ haurà d'acreditar, mitjançant certificació del director general de l'Institut Valencià de la Joventut que l'import total dels programes ha sigut destinat al compliment del seu objectiu. Esta certificació haurà d'anar acompanyada d'una relació de factures justificatives dels gastos relatius a les activitats realitzades.  
Les quantitats percebudes i no invertides en l'execució de les activitats convingudes, seran reintegrades a l'Institut de la Joventut.  
Cinquena  
En els espais destinats a oficines on es desplegue el Programa d'Emancipació Jove, es disposarà de forma visible un cartell que facilitarà l'INJUVE, en què figurarà «Oficina d'Emancipació», el seu anagrama i els logos de les administracions firmants d'este Conveni.  
Així mateix, en totes aquelles accions a què es refereix el present Conveni que impliquen difusió, siga impresa o per qualsevol altre mitjà, i en què figure el logotip de l'Institut Valencià de la Joventut, haurà d'incorporar-se de forma visible el logotip institucional del Ministeri de Treball i Assumptes Socials (INJUVE).  
Sisena  
Per al seguiment i el control de les actuacions acordades en el present Conveni, es constituirà una Comissió de Seguiment, integrada per dos representants de l'administració General de l'Estat, un d'ells designat per la Delegació de Govern a la Comunitat Autònoma i un altre per l'INJUVE del Ministeri de Treball i Assumptes Socials, i dos representants de la Comunitat Autònoma, per a l'exercici de les funcions següents:   
A) Interpretació del present Conveni durant la seua execució.  
B) Seguiment i avaluació de les actuacions acordades segons queda establit en les clàusules segona i tercera.   
C) Aprovació de la Memòria Justificativa de les activitats realitzades.  
Presidirà la Comissió el membre de la mateixa de major jerarquia dels designats per l'administració General de l'Estat, i actuarà com a Secretari el que designe la Comunitat Autònoma, d'entre els seus representants en aquella.   
El règim de funcionament i acords de la Comissió s'ajustarà al que establix el capítol II del Títol Segon de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Els acords adoptats per unanimitat en el si d'esta Comissió, seran vinculants per a les parts i el seu incompliment tindrà els efectes que preveu la clàusula setena.  
Setena  
1. El present Conveni tindrà vigència fins al 30 de novembre de 2007, excepte pròrroga, si així ho acordaren les parts firmants del Conveni.  
2. L'incompliment total o parcial del present Conveni per qualsevol de les parts serà causa de la seua resolució, prèvia comunicació escrita a la part que corresponga amb una antelació mínima de 15 dies.  
a) L'incompliment del present Conveni imputable a l'Institut Valencià de la Joventut, obligarà a reintegrar a l'INJUVE les quantitats percebudes i no invertides.  
b) L'incompliment imputable a l'INJUVE donarà lloc al rescabalament que corresponga en dret, prèvia reclamació al mateix i, si és el cas, en els termes que resulten del recurs contenciós administratiu.  
c) Qualsevol que siga la causa de resolució no afectarà el desenvolupament i la conclusió de les activitats en curs.  
Huitena  
El present Conveni té naturalesa jurídicoadministrativa i es troba fora de l'àmbit d'aplicació del text refós de la Llei de Contractes de les Administracions Públiques, aprovat per Reial Decret Legislatiu 2/2000 de 16 de juny, en virtut del que establix l'article 3.1.c) del dit text legal.  
El seu règim jurídic està regulat en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'Acord del Consell de Ministres de 2 de març de 1990 sobre Convenis de Col·laboració entre l'administració de l'Estat i les comunitats autònomes.  
Les qüestions litigioses que pogueren derivar-se del present Conveni seran sotmeses a l'ordre jurisdiccional contenciós-administratiu.  
En prova de conformitat, signen el present Conveni en doble exemplar, al lloc i en la data susdits.  
La directora general del Instituto de la Juventud   
Leire Iglesias Santiago  
El director general de l'Institut Valencià de la Joventut  
Marcos Alós Cía